stanford-oval/wikipedia huggingface dataset:
ג'יאראם ג'יילאליתה
פרסים והוקרה

בשנת 1972, זכתה ג'יאלאליתה בתואר "קלאיממני" של ממשלת טמיל נאדו.
ב-1991 קיבלה דוקטור לשם כבוד קיבל מאוניברסיטת מדרס.
ב-1992 קיבלה תואר דוקטור לשם כבוד קיבל מהאוניברסיטה לרפואה בטמיל נאדו.
ב-1993 קיבלה תואר דוקטור לשם כבוד קיבל מאוניברסיטת מדוראי קמראג'.
ב-2003 קיבלה תואר דוקטור לשם כבוד קיבל מהאוניברסיטה החקלאית טמיל נאדו.
ב-2003 קיבלה תואר דוקטור לשם כבוד קיבל מאוניברסיטת בהרתידסן.
בשנת 2004, היא הוזמנה על ידי בית הלורדים בלונדון לקבל את "פרס הפוליטיקאית של העשור" מהגילדה האסייתית.
בשנת 2004, "פרס כוכב הזהב של כבוד וכבוד" הוענק לה על ידי הוועדה הבינלאומית להגנה על זכויות אדם שבסיסה באוקראינה, שהכירה בשירותיה בהגנה על החלק החלש בחברה ובתחום השוויון בין המינים בטמיל נאדו ובהודו. עד אז מזכ"ל האו"ם קופי אנאן, נשיא רוסיה ולדימיר פוטין וראש ממשלת איסלנד דייוויד אונסון היו שלושת הזוכים הקודמים היחידים בפרס.
בשנת 2005, זכתה בפרס עמית פול האריס ופרס מפעל חיים מטעם ארגון רוטרי הבינלאומי.
בשנת 2011 התקבלה החלטה על ידי העצרת הכללית של ניו ג'רזי להעריך את הצטיינותה ומסירותה המופתיים כמנהיגה ובשל שירותה לתושבי טמיל נאדו.
בשנת 2018, ממשלת טמיל נאדו שינתה את שמה של האוניברסיטה לדייג טמיל נאדו על שמה לאוניברסיטת טאמיל נאדו, ד"ר ג'יי. ג'יאלאליתה לדייג.
בשנת 2019, ממשלת טמיל נאדו קראה על שמה שלושה פרסי "קלאימני".
בשנת 2019, ממשלת טמיל נאדו שינתה את שמה של "אוניברסיטת טמיל נאדו למוזיקה ואמנויות יפות" על שמה ל"אוניברסיטת טמיל נאדו, ד"ר ג'יי ג'יאלאליתה, אוניברסיטת מוזיקה ואמנויות יפות".
בשנת 2020, ממשלת טמיל נאדו שינתה את שמו של הקמפוס של המועצה להשכלה גבוהה של טמיל נאדו ל"קמפוס ד"ר ג'יי ג'יאלאליתה".
ב-31 ביולי 2020, תחנת המטרו CMBT בצ'נאי נקראה על שמה לזכרה.
הערות שוליים

1 2 3 4   מייקל ספי, ראשת ממשלת טמיל נאדו שבדרום הודו, ג'יאראם ג'יילאליתה, מתה בגיל 68, באתר הארץ, 5 בדצמבר 2016
↑  "PURATCHI THALAIVI JAYALALITHAA". The Times of India. 6 בדצמבר 2016. נבדק ב-18 בדצמבר 2016. {{cite news}}:  (עזרה)
1 2   פוליטיקאית הודית שמחזיקה ב-750 זוגות נעליים נשלחה למאסר על שחיתות, באתר הארץ, 30 בספטמבר 2014
1 2  סוכנויות הידיעות‏, אבל בהודו: "אשת הברזל" הנערצת מתה מהתקף לב - וואלה חדשות, באתר וואלה, 6 בדצמבר 2016
↑  Babu, T. E. Narasimhan & Gireesh (6 בדצמבר 2016). "Jayalalithaa dead at 68: How Komalavalli became the 'Iron Lady' of Tamil Nadu". Business Standard India. נבדק ב-10 ביוני 2021. {{cite news}}:  (עזרה)
↑  Srinivasaraju, Sugata (21 במרץ 2011). "The Road To Ammahood". Outlook India. נבדק ב-11 בדצמבר 2016. {{cite web}}:  (עזרה)
↑  "Profile". Government of Tamil Nadu. אורכב מ-המקור ב-3 במרץ 2009. נבדק ב-10 בנובמבר 2013. {{cite web}}:  (עזרה)
↑  Chandrakanth, W (6 בדצמבר 2016). "A never-say-die leader". The Hans India. נבדק ב-11 בדצמבר 2016. {{cite news}}:  (עזרה)
↑  "Jayalalithaa to debut in Hindi for campaigns". The Economic Times. Indo-Asian News Service. 8 באפריל 2007. אורכב מ-המקור ב-29 ביוני 2013. נבדק ב-10 בנובמבר 2013. {{cite news}}:  (עזרה)
↑  SHEKHAR, G. C. (30 בספטמבר 1995). "Jayalalitha's foster son married off amid extravagance and controversy". India Today (באנגלית). {{cite web}}:  (עזרה)
↑  "Jayalalithaa Lied, She Spent 3 Crores on Foster Son's Wedding, Says Court". NDTV.com. נבדק ב-7 באוגוסט 2020. {{cite web}}:  (עזרה)
↑  "Sasikala: The 'new mother' of Tamil Nadu politics". BBC News (באנגלית בריטית). 29 בדצמבר 2016. נבדק ב-7 באוגוסט 2020. {{cite news}}:  (עזרה)
↑  TNN (29 בספטמבר 2014). "Disowned foster son joins Jaya in prison". The Times of India (באנגלית). {{cite web}}:  (עזרה)
↑  "How a leader's companion rose in political power in Tamil Nadu". South China Morning Post (באנגלית). 11 בפברואר 2017. נבדק ב-13 בספטמבר 2021. {{cite web}}:  (עזרה)
↑  "Jayalalithaa to be awarded soon". The Economic Times. 8 באוקטובר 2004. {{cite news}}:  (עזרה)
↑  "Awards and Special Degrees". Chennai, India: Government of Tamil Nadu. אורכב מ-המקור ב-11 בספטמבר 2009. נבדק ב-10 בנובמבר 2013. {{cite web}}:  (עזרה)
↑  "Tamil Nadu government to rename three metro rail stations in Chennai after late Chief Ministers". The New Indian Express. 31 ביולי 2020. נבדק ב-31 ביולי 2020. {{cite news}}:  (עזרה)
| --- | --- |
בקרת זהויות :  NLI: 987007417708005171  GND: 119540169  ISNI: 0000 0000 8221 4512  LCCN: n89122095  MusicBrainz: 1cc15913-6b1d-431c-b3a7-a6662e66fb9d  NLA: 41273759  SUDOC: 184008689  Trove: 1453811  VIAF: 38503701   WorldCat (עם VIAF): 38503701 
ג'יילאליתה בסרט גנדיקוטה רחסיאם - 1969
ג'יילאליתה עם ראש הממשלה לשעבר מאנמוהאן סינג
ג'יילאליתה עם מנהיגי המפלגה הקומוניסטית של הודו (מרקסיסטית) 2006
מזכירת החוץ האמריקאית לשעבר הילרי קלינטון פגשה את ג'יילאליתה במזכירות הראשית של טמיל נאדו 2011
סגן נשיא הודו מוחמד חמיד אנסרי מתקבל על ידי ג'יילאליתה בנמל התעופה הבינלאומי של צ'נאי
ג'יילאליתה מברכת את ראש ממשלת הודו נרנדרה מודי בביתה ב-2015
ג'יילאליתה עם וניקאיאח נאידו בטקס הנחת אבן יסוד
יחסי אוסטרליה–טובאלו

| יחסי אוסטרליה–טובאלו |
| --- | --- |
אוסטרליה: טובאלו


אוסטרליה: טובאלו
שטח (בקילומטר רבוע)
7,741,228: 26
אוכלוסייה
26,866,532: 9,555
תמ"ג (במיליוני דולרים)
1,723,827: 62.3
תמ"ג לנפש (בדולרים)
64,163: 6,518
משטר
מונרכיה חוקתית   דמוקרטיה פרלמנטרית: מונרכיה חוקתית

יחסי אוסטרליה–טובאלו הם היחסים הדיפלומטיים שבין הקהילייה של אוסטרליה לבין טובאלו.
סקירה כללית

אוסטרליה עוזרת לטובאלו להגדיל את כוח העבודה במדינתה על ידי חלוקת מלגות חלקיות ללימודים לטובאלואנים רבים.
כל שנה אוסטרליה מעניקה ל-15 מלגות מלאות ללימודים באוניברסיטאות ברחבי אוסטרליה ואיי האוקיינוס השקט. המלגות שמעניקה אוסטרליה מתמקדות בתחומים חשובים להתפתחותה של טובאלו כגון: בריאות, חינוך, חזאות, משפטים, דוברות, כלכלה ושינויי האקלים והסביבה בכדור הארץ.
אוסטרליה מפעילה תוכנית מתנדבים שנוסעים לטובאלו לחיות שם את חייהם ולעזור בפיתוח המדינה.
המדינות חתמו על "הסכם האיחוד" עם אוסטרליה שיאפשר למעשה לתושבי טובאלו להימלט למדינה השכנה במקרה של שקיעת האיים בעקבות שינוי אקלים. ההסכם עצמו נחתם בנובמבר 2023 והיווה סלע מחלוקת בתוך האיים עצמם.
על פי ההסכם מדי שנה כ-280 מ-11 אלף תושבי טובאלו יוכלו לעבור להתגורר באוסטרליה גם מבלי שהאי כולו ישקע. בתמורה בהסכם קיים סעיף המאפשר לאוסטרליה הטלת וטו על כל הסכם ביטחוני אליו תגיע טובאלו עם מדינה אחרת.
ייצוג

אוסטרליה מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה.
טובאלו אינה מיוצגת באוסטרליה בדרג השגרירות. טובאלו מיוצגת באוסטרליה באמצעות קונסוליה שהיא מחזיקה במדינה.
יחסי אוסטרליה–פיג'י

| יחסי פיג'י–אוסטרליה |
| --- | --- |
פיג'י: אוסטרליה


פיג'י: אוסטרליה
שטח (בקילומטר רבוע)
18,274: 7,741,228
אוכלוסייה
931,356: 26,866,532
תמ"ג (במיליוני דולרים)
5,495: 1,723,827
תמ"ג לנפש (בדולרים)
5,900: 64,163

יחסי אוסטרליה–פיג'י הם היחסים הדו-צדדיים, השיתופיים, המדיניים והפוליטיים בין קהיליית אוסטרליה לבין הרפובליקה של פיג'י.
לשתי המדינות ישנה נציבות גבוהה אחת אצל השנייה.
היסטוריה

יחסי אוסטרליה–פיג'י נעשו מתוחים עקב גינוייה של אוסטרליה על ההפיכה צבאית שהפילה את ממשלתו של ראש ממשלת פיג'י לאזניה קאראסה בדצמבר 2006. מנהיג פיג'י לאחר המהפכה, פרנק בינימארמה, האשים את אוסטרליה ב"בריונות" כלפי פיג'י לאחר שאוסטרליה הפעילה סנקציות והתעקשות על חזרה מהירה למשטר דמוקרטי. במרץ 2008 פרסמה ועדת זכויות האדם של פיג'י דו"ח שטען כי ייתכן שאוסטרליה תכננה פלישה חמושה לפיג'י בסוף 2006 כדי להחזיר את המשטר הדמוקרטי למדינה. שר החוץ של אוסטרליה, סטיבן סמית', דחה את הטענות ואמר: "הדבר הטוב ביותר שיכול לקרות לפיג'י הוא לא פרסומים מזויפים על לכאורה פעילות אוסטרלית חמושה בפיג'י אלא על קיום בחירות, החזרת המשטר הדמוקרטי לפיג'י וכיבוד זכויות האדם".
ב-4 בנובמבר 2009, ראש ממשלת פיג'י בינימארמה גירש את הנציב העליון האוסטרלי ג'יימס באטליי (Batley) ואת עמיתו בניו זילנד. בינימארמה אמר כי "אוסטרליה וניו זילנד ניסו לערער את מערכת המשפט של פיג'י ולהחליש את כלכלתה". כתגובה, אוסטרליה גירשה במהירות את הנציב העליון של פיג'י, קמלה קומאר אריה.
ראו גם

יחסי החוץ של אוסטרליה
יחסי אוסטרליה–מונטנגרו

| יחסי אוסטרליה–מונטנגרו |
| --- | --- |
אוסטרליה: מונטנגרו


אוסטרליה: מונטנגרו
שטח (בקילומטר רבוע)
7,741,228: 13,812
אוכלוסייה
26,866,532: 635,085
תמ"ג (במיליוני דולרים)
1,723,827: 7,405
תמ"ג לנפש (בדולרים)
64,163: 11,659
משטר
מונרכיה חוקתית פדרלית: רפובליקה

יחסי אוסטרליה–מונטנגרו הם היחסים הדיפלומטיים הרשמיים שבין קהיליית אוסטרליה לבין רפובליקת מונטנגרו.
סקירה כללית

אוסטרליה הכירה במונטנגרו באופן רשמי ב-27 ביוני 2006. יחסים דיפלומטיים בין שתי המדינות כוננו ב-1 בספטמבר 2006.
בשנת 2016, הסחר הכולל בין שתי המדינות הסתכם ב-493,000 אירו. הייבוא מאוסטרליה למונטנגרו עמד על ערך של 68,000 יורו, והייצוא לאוסטרליה ממונטנגרו עמד על 426,000 יורו. ערכן של השקעות ישירות של אוסטרלים במונטנגרו נמדד בשנת 2012 ועמד על 1,699,924,06 יורו.
ב-2011, במהלך מפקד האוכלוסין האוסטרלי, 1,553 איש הצהירו כי הם מונטנגרים במקור, או ממוצא מונטנגרי.
נציגויות

אוסטרליה אינה מיוצגת במונטנגרו בדרג השגרירות אלא באמצעות שגרירותה בבלגרד, בירת סרביה.
מונטנגרו אינה מיוצגת באוסטרליה בדרג השגרירות אלא באמצעות שגרירותה באבו דאבי, בירת איחוד האמירויות הערביות.
יואב בר-לב

| --- | --- |

 לידה:  2 בפברואר 1966 (בן 59) ירושלים, ישראל ישראל
 מדינה:  ישראל ישראל
 תקופת הפעילות:  מ-1990
 עיסוק:  דיבוב
 מקום לימודים:  סטודיו למשחק ניסן נתיב
 פרופיל ב-IMDb
יואב בר-לב (נולד ב-2 בפברואר 1966) הוא שחקן, מחזאי, מדבב ובמאי ישראלי.
ביוגרפיה

יואב בר-לב נולד וגדל בירושלים, בהיותו בן עשר עבר עם משפחתו לראשון לציון ובסוף שירותו הצבאי עבר לתל אביב, בה הוא מתגורר עד היום. הוא בן למשפחה ממוצא בולגרי, אביו היה גרפיקאי ואמו עבדה בשרטוט ותכנון מפות בסוכנות היהודית. בתיכון היה בחוג דרמה, בצבא שירת בנח"ל, היה מארגן מופעים לקיבוץ כברי ונהג לקרוא מחזות. עם שחרורו מצה"ל הלך יואב בר-לב ללמוד בסטודיו למשחק ניסן נתיב, בו למד בשנים 1987–1990. בין חבריו לכיתה היו ניר רון, חנוך רעים ומארק איווניר.
בתום לימודיו בר-לב שיחק במשך עונה בקאמרי, אחר-כך עבר לתיאטרון חיפה לתקופה של שתי עונות ואז שב לקאמרי לעונה. בשלב הבא שיחק במשך שלוש שנים רק במחזות שכתב. החל מנובמבר 1996 ועד היום (מאי 2012) יואב בר-לב משחק בתיאטרון חיפה ובמקביל עורך פרויקטים עצמאיים משלו, משתתף בסרטי קולנוע ובסדרות טלוויזיה ומדבב. הוא כתב עד היום חמישה מחזות.
יואב בר-לב נשוי לשלומית ארנון – מחזאית, תסריטאית ובמאית ולהם שתי בנות.
ביוגרפיה > תיאטרון

ההצגה הראשונה בה שיחק יואב בר-לב בתום לימודי המשחק הייתה "האבן והשושנים", מאת ובבימויו של מיכאל גורביץ', בתפקיד פילי. ההצגה עלתה בסטודיו ניסן נתיב והמשיכה והציגה ב-1990 בתיאטרון הקאמרי.
הוא שיחק בהצגה "עלייתו הנמנעת של ארתורו אוי" (1996) פרי עטו של ברטולט ברכט, בבימויו של סיני פתר. זהו מחזה שהוא משל על עליית הנאצים לשלטון, ארתורו אוי הוא היטלר וגיבולה (בר-לב) הוא גבלס.
בר-לב שיחק בהצגה "גטו" (1998), מאת ובבימויו של יהושע סובול. הוא גילם את דמותו של שרוליק, מנהל התיאטרון שמפעיל את בובת הפיתום. שיחק בהצגה "אב הבית" (2002) מאת הרולד פינטר, בבימויו של אילן תורן. הוא גילם את דמותו של מייק, אחיו הצעיר של אסטון (יוסף אבו ורדה), שמגן על אחיו המבוגר כל חייו. אסטון מכניס לדירתם זקן חסר בית (סלים דאו), ומציע לו לחיות בדירתם ולהפוך לאב הבית, מתוך כוונה לדאוג לו. מייק מסכסך בין אסטון לזקן שמושלך שוב לרחוב.
שיחק בהצגה "הקאמבק של בוריס שפילמן" (2002) פרי עטו של סרג' קרייבוס, בבימויו של דני הורוביץ. בוריס שפילמן (ישראל פוליאקוב), שחקן מובטל ומזדקן, מקבל את הזדמנות חייו, לככב בתפקיד הראשי של המלך ליר במחזה השייקספירי. בוריס שפילמן מגיע לבית בנו הנרי (בר-לב) לבשר לו את החדשות הטובות, אבל הנרי בדיוק פוטר מעבודתו וננטש על ידי אשתו, שלוקחת עמה את ילדיהם. אחרי שנים רבות של יחסים עכורים מתרחש בין השניים עימות מילולי סוער.
בר-לב שיחק בהצגה "טיפול בטנגו" (2006) פרי עטו של אוסקר מרטינז, בבימויו של רוברטו פולק. אדריאן (בר-לב) הוא גבר בגיל ארבעים, שחש שהחיים ממשיכים בלעדיו. שיחק בהצגה "המכוער" (2008), פרי עטו של מריוס פון מיינבורג, בבימויו של ארי רמז. בחברה קטנה מחליטים להוציא את המוצר שלהם לכנס מאוד חשוב, אבל במקום לשלוח לכנס את הממציא (נורמן עיסא), שולחים את קרלמן (בר-לב) העוזר יפה התואר שלו, בעוד שאת הממציא אינם שולחים בשל כיעורו. הממציא שמעולם לא היה מודע לכיעורו, מקבל צידוק לדברים מאשתו, שאומרת לו שתמיד סברה כך, אבל התרגלה. הממציא עובר ניתוח חדשני שהופך אותו לגבר המושך ביותר עלי אדמות ועכשיו קרלמן היפה לשעבר הופך להיות מכוער. כל האנשים רוצים להיראות כמו הממציא, כולם עוברים את הניתוח וכל האנשים נראים אותו הדבר.
נכון למאי 2012 משחק בר-לב בשתי הצגות בתיאטרון תמונע, האחת: "מדמואזל ז'ולי" של סטרינדברג. הוא מגלם את דמותו של המשרת ז'אן, שבמהלך לילה סוער בטירה גבירתו ז'ולי (ענת חדיד) משחקת בו, בעוד שהוא מנסה לשחק בה, לעלות במעמד ולעזוב את הטירה. בהצגה משחקת גם עירית נתן-בנדק. ההצגה השנייה היא "זריחה" בבימויו של שלמה פלסנר. הוא מגלם את דמותו של האבא עמוס שביחד עם אשתו (אסתי זקהיים) מסרס את ילדתו שרוצה לצמוח (אדוה בולה).
החל מ-2003 ועד היום משחק יואב בר-לב ביחד עם ערן בן זאב וניר רון במופע "על הבמה", מופע אימפרוביזציה שמציג ברחבי ישראל.
החל מ-2020 משחק בר-לב יחד עם אודיה קורן בתיאטרון הקאמרי בהצגה "תחושת בטן" מאת עמית גור בבימויו של ניר ארז.
ביוגרפיה > טלוויזיה וקולנוע

בשנים 1990/1 מייד בתום לימודי המשחק, היה בר-לב אחד המנחים של תוכנית הטלוויזיה לבני הנוער "תוססס", אותה עזב לטובת התיאטרון.
בשנים 1996–1997 השתתף במערכונים רבים בתוכנית הבידור "הערב עם אלי יצפאן". באותה שנה הפעיל ודיבב את הבובה ששון לצידו של חנוך רעים (שדיבב את הבובה שמחה) בקלטת הילדים "רדיו גן" בכיכובה של יעל בר זוהר, ובשנת 1999 בסדרת הילדים "שמח עד הגג" בכיכובו של דני רובס. ב–2000 השתתף בתוכנית "ספי". ב-2003 שיחק בסרטו של אבי כהן "באמצע הסרט". בשנת 2006 השתתף בקלטת הילדים "טולי בלבולי בממלכת המוזיקה" בתפקיד לגאטו ופורטה.
בר-לב שיחק בעונה השנייה של הסדרה "לאהוב את אנה" (2008). מנשה לב (משה איבגי) הוא קיבוצניק אלמן ואב לארבעה ילדים. מתברר שילדו הקטן הוא תוצאה של בגידת אשתו המנוחה בו. בר-לב מגלם את האב האמיתי שמגיע לקיבוץ ומעוניין לחדש את הקשר עם ילדו ומפריע בכך לשלוות המשפחה.
ב-2008 גילם את אליהו לנקין בסדרת הטלוויזיה "אלטלנה".
ב-2010 שיחק בדרמת הטלוויזיה של עדית שקרצי "נחמה". הדרמה מספרת על יומה האחרון של נחמה (רבקה מיכאלי). בר-לב מגלם את דמותו של פסיכולוג שמנהל מוסד פסיכיאטרי, בו מתרחש חלק מהסיפור.
ב-2011 הוא שיחק בתפקיד אורח בסדרה "רמזור". הוא גילם את דמותו של דוקטור שומרון, רופא שמיילד את טלי דביר (ליאת הר לב).
ב-2011 הופיע בתפקיד אורח בדרמה המשטרתית "אחת אפס אפס". בר-לב שיחק את הפסיכולוג המשטרתי. ב-2015 השתתף בתפקיד קטן בסרט "ארץ פצועה".
החל מ-1992 ועד היום יואב בר-לב מדבב סדרות וסרטים מונפשים. ב-1994 דיבב בסדרה "נאדי", ב-1997 דיבב את ביל מארי בסרט "ספייס ג'אם", ב-2002 דיבב את רזון בסרט "משאלתה של אנאבל" ואת קינג דידידי ואת השף קוואסאקי בקירבי, ב-2003 דיבב את גובו בסדרה "פנו דרך לנאדי", ב-2005 דיבב את ג'ו המשוגע בסרט "תפוס ת'כריש", ב-2006 דיבב את ורן הצב בסרט "מעבר ליער", ב-2013 דיבב את גרוג בסרט "הקרודים", ב-2016 החל לדבב בסדרה "הדרקון הראשון שלי", ב-2018 דיבב בקודי קא-פאו ואת שרלוק נומס בסרט "עולמם הסודי של גמדי הגינה" וב-2022 דיבב את המלך בסרט "סינדרלה 3: אהבת אמת".
פרסים

2021 - פרס המחזאי (ביחד עם עירית קפלן) על ההצגה "גאון בכלוב" של התיאטרון הקאמרי.
2012 – צל"ש המחזאי (ביחד עם עירית קפלן) על "המכשפה בבית ממול", בפסטיבל חיפה להצגות ילדים.
2003 – צל"ש על משחקו ב "אח אח בום טראח", בפסטיבל חיפה להצגות ילדים.
2003 - צל"ש המחזאי על "אח אח בום טראח" (יחד עם נורמן עיסא), בפסטיבל חיפה להצגות ילדים.
1999 – צל"ש על משחקו ב"בארץ תיק תק" מאת שהם סמיט, בימוי ארז שפריר, בפסטיבל חיפה להצגות ילדים.
1997 - פרס המחזאי על "ביאליק 22" (יחד עם חנוך רעים).
אודות מחזותיו

טיול לכוכב הגבינה (1993) – ראו ערך נפרד
האחים
הצגת נונסנס. מחזה אותו כתב בר-לב עם חנוך רעים. הועלה בפסטיבל עכו 1995, אחר-כך רץ בצוותא ובמועדון התיאטרון חיפה.
ביאליק 22 (אגדת נער ונערה)
מחזה שכתב עם חנוך רעים, והוצג בפסטיבל חיפה להצגות ילדים 1997, בו זכה - לב בפרס המחזאי ורץ במשך שנתיים בתיאטרון אורנה פורת. לאחרונה (2011) הועלה שוב במדיטק. המחזה עוסק בנשיקה הראשונה.
אח אח בום טראח
יואב בר-לב כתב את המחזה ביחד עם נורמן עיסא. המחזה נכתב במקור בעברית, תורגם לערבית וממנה לארמית סורית על ידי כומר יפואי מהכנסייה הסיריינית ביפו ומוצג בשפה זו.
ההצגה הועלתה בפסטיבל חיפה להצגות ילדים 2003 בו זכתה בפרס ראשון לבימוי, תפאורה ותאורה (זיו וולושין). כמו כן זכתה ההצגה בצל"ש למחזה ולמשחק. היא רצה בתיאטרון הערבי-עברי, בכיכובם של יואב בר-לב ועלי סלימאן. ההצגה הופיעה עד לשנת 2008 בעשרים פסטיבלים להצגות ילדים ברחבי תבל. היא הציגה בין השאר ביפן, קוריאה, אוזבקיסטן, ספרד, גרמניה, אוסטריה, ואוסטרליה. זהו סיפור דמיוני על שני אחים או חברים שאינם יכולים לחיות זה במחיצת זה, אף לא יכולים להפרד. זהו משל, והנמשל הוא יצחק וישמעאל, אף שהם אינם מוזכרים בהצגה אך היוו השראה למחזה.
המכשפה בבית ממול
מחזה שכתב יואב בר-לב ביחד עם עירית קפלן. ההצגה רצה החל מאפריל 2012 במדיטק. ההצגה החלה את דרכה בפסטיבל חיפה להצגות ילדים, בו זכתה בפרס עיצוב התאורה (זיו וולושין) ובצל"שים על המחזה והמשחק. היא מספרת על שלושה ילדים שמחליטים ששכנתם המוזרה היא מכשפה ונכנסים אליה הביתה כדי לבדוק זאת. הילדים עוברים תהליך שגורם להם לראות אחרים ואת עצמם מעבר לסטיגמות המקובלות של גמד, קפטן ומכשפה מסוכנת.
רשימת הצגות > הצגות ילדים

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| הבחירה | תיאטרון אורנה פורת | שלומית ארנון בר-לב וליאת פישמן-לני | שלומית ארנון בר-לב |  | 2014 |
| פצפונת ואנטון | תיאטרון אורנה פורת | עיבוד של אפרים סידון לספרו של אריך קסטנר | דניאלה מיכאלי |  |  |
| פיטר פן | תיאטרון חיפה ותיאטרון אורנה פורת | על פי ג'יימס מתיו ברי | צביה הוברמן | קפטן הוק | 2011-2009 |
| צו הלב | תיאטרון ארצי לנוער | שלומית ארנון ויפעת זנדני צפריר | שלומית ארנון ויפעת זנדני - צפריר |  |  |
| טולי בלבולי | הפקה ציפי מייזלר | מיכל קליין | נורמן עיסא | טריקי הרובוט |  |
| אח אח בום טראח | התיאטרון הערבי-עברי ביפו | יואב בר-לב ונורמן עיסא | נורמן עיסא |  | 2008-2003 |
| חברים עד הסוף |  | חנוך רעים | חנוך רעים | רוני | 2000 |
| בארץ תיק תק | פסטיבל חיפה להצגות ילדים | שהם סמיט | ארז שפריר | פזיז | 1999 |
| ביאליק 22 או אגדת נער ונערה | תיאטרון אורנה פורת ומדיטק | יואב בר-לב וחנוך רעים |  |  | אורנה פורת 1997–1999, מדיטק 2011–2012 |
| ארטי נוגע בשמיים | חיפה |  | חנוך רעים | אגו |  |
| שמריהו | תיאטרון אורנה פורת |  | מיכה לבינסון |  |  |
| טיול לכוכב הגבינה | תיאטרון אורנה פורת | יואב בר-לב וחנוך רעים | יואב בר-לב וחנוך רעים |  |  |
| עולה עולה | תיאטרון הסימטה |  | חנוך רעים |  |  |
הערות שוליים

↑  ynet, הזוכה בתחרות פסטיבל הצגות הילדים: "שכנים", באתר ynet, 9 באפריל 2012
יחסי אוסטרליה–איראן

| יחסי אוסטרליה–איראן |
| --- | --- |
אוסטרליה: איראן


אוסטרליה: איראן
שטח (בקילומטר רבוע)
7,741,228: 1,648,195
אוכלוסייה
26,866,532: 92,067,439
תמ"ג (במיליוני דולרים)
1,723,827: 401,505
תמ"ג לנפש (בדולרים)
64,163: 4,361
משטר
מונרכיה חוקתית: רפובליקה אסלאמית

יחסי אוסטרליה–איראן (באנגלית: Australia–Iran relations, בפרסית: روابط استرالیا و ایران) מתייחסים ליחסים הדו-צדדיים בין הקהילייה של אוסטרליה ובין הרפובליקה האסלאמית של איראן. אוסטרליה שמרה על נוכחות דיפלומטית רציפה באיראן מאז שהוקמה שגרירות אוסטרליה בטהראן בשנת 1968. איראן מחזיקה שגרירות בקנברה מאז 1971.
סנקציות

מאוקטובר 2008 הטילה אוסטרליה סנקציות ביחס לתוכניות הגרעין והטילים הרגישים להפצת איראן ולמאמצים לסתור את סנקציות מועצת הביטחון של האו"ם. סנקציות אלה מתייחסות לזהב, מתכות יקרות ונשק.
ממשלת אוסטרליה קבעה סנקציות נוספות בינואר 2013 המגבילות את העסקים האוסטרלים עם מגזרי נפט, גז ופיננסים באיראן. שר החוץ של אוסטרליה, בוב קאר, אמר כי:
הסנקציות הללו מגבירות עוד יותר את הלחץ על איראן לעמוד בהתחייבויות אי-הפצת הגרעין שלה ובהחלטות מועצת הביטחון של האו"ם ולנהל משא ומתן רציני על תוכנית הגרעין שלה.
יחסים דיפלומטיים

שליחים אוסטרלים השתתפו בפסגת המדינות הבלתי-מזדהות בטהראן, איראן באוגוסט 2012.
ב-18 באפריל 2015, שרת החוץ של אוסטרליה ג'ולי בישופ הפכה לשר האוסטרלי הראשון שביקר באיראן מאז אלכסנדר דאונר בשנת 2003, על פי הזמנתו של שר החוץ האיראני מוחמד ג'וואד זריף. במהלך פגישה פרטית, השרים דנו בבקשת אוסטרליה שאיראן תקבל את מבקשי המקלט האיראניים שנשללה כניסתם לאוסטרליה, סחר בין שתי המדינות והמאבק נגד המדינה האסלאמית. המנהיגים היו גם אופטימיים כי הסרת הסנקציות העולמיות על איראן תביא להעלאת ההזדמנויות העסקיות עבור אוסטרליה ופעילות כלכלית באיראן.
בספטמבר 2024, בעקבות פוסט באינסטגרם של שגרירות אוסטרליה בטהרן לציון יום מודעות להט"בי, איראן זימנו את השגריר האוסטרלי בטהרן לשיחת נזיפה.
ראו גם

יחסי החוץ של אוסטרליה
יחסי החוץ של איראן
יחסי אוקראינה–סין

| יחסי אוקראינה–סין |
| --- | --- |
אוקראינה: הרפובליקה העממית של סין


אוקראינה: סין
שטח (בקילומטר רבוע)
603,550: 9,596,967.75
אוכלוסייה
38,516,082: 1,417,420,624
תמ"ג (במיליוני דולרים)
178,757: 17,794,782
תמ"ג לנפש (בדולרים)
4,641: 12,554
משטר
רפובליקה: רפובליקה עממית

הקונסוליה הכללית באודסה, אוקראינה.
יחסי אוקראינה–סין הם יחסי החוץ בין אוקראינה לבין סין. היחסים הדיפלומטיים בין המדינות כוננו בשנת 1992.
שיתוף פעולה כלכלי

יחסי הסחר בין המדינות התגברו מאז 2008, וחברות סיניות מעוניינות להשקיע בבניית כביש טבעת סביב קייב, בבניין מספר גשרים על פני הדנייפר. סין מתכוונת לספק הלוואה של 25 מיליון יואן (כ-3.7 מיליון דולר) לאוקראינה. במהלך מגפת השפעת באוקראינה בשנת 2009, ממשלת סין העניקה סיוע לאוקראינה בשווי כולל של 3.5 מיליון יואן ($500,000) וסיפקה התקני אבחון, מסכות, משקפיים, כפפות, ואמצעים אחרים של הגנה לאוקראינה.
אוקראינה החליפה את ארצות הברית, כיצואנית הגדולה ביותר של תירס לסין.
אח"י הגנה

| --- | --- |

אח"י הגנה ק-20 בביקור בארצות הברית מאי 1951
 תיאור כללי
 סימן זיהוי:  4XDG
 מוטו:  עיטור לוחמי המדינה    מלחמת העצמאות
 סוג אונייה:  קורבטה 
 צי:  הצי המלכותי הקנדי חיל הים הישראלי
 דגל הצי:  
 חברת ספנות:  המוסד לעלייה ב'
 סדרה:  פלאואר (סדרת קורבטות) 
 אוניות בסדרה:  267
 ציוני דרך עיקריים
 מספנה:  מספנות מורטון בקוויבק
 הוזמנה:  2 בינואר 1942
 תחילת הבנייה:  14 בינואר 1943
 הושקה:  3 ביולי 1943
 תקופת הפעילות:  22 דצמבר 1943 – 1954 (כ־10 שנים)
 אחריתה:  הוכנסה לשירות בחיל הים הישראלי ב-9 ביולי 1948  הוצאה מהשירות ב-1954 ונגרטה
 מלחמות וקרבות:    מלחמת העצמאות
 מידות
 הֶדְחֶק:  1015 טון
 אורך:  63 מטר
 רוחב:  10.1 מטר
 שוקע:  3.35 מטר
 נתונים טכניים
 מהירות:  16 קשר
 גודל הצוות:  94 קצינים ובעלי דרגות אחרים
 טווח שיוט:  3500 מיל ימי ב-12 קשר
 מספר תרנים:  1
 הנעה:  קיטור שני דוודים,  מנוע בוכנה תלת שלבי,  2750 כח סוס
 צורת הנעה:  מדחף אחד
 אמצעי לחימה
 חימוש:  1 תותח 75 מ"מ 1 תותח 65 מ"מ 2 תותחי נ"מ 20 מ"מ 4 מק"ב 13 מ"מ
 אמצעי גילוי ול"א:  מכ"ם שטח 271
 
אח"י הגנה (ק-20) הייתה קורבטה מסדרת פלאואר (FLOWER) מודל משופר שנבנתה בקנדה, ושירתה בצי הקנדי בעת המערכה באוקיינוס האטלנטי במלחמת העולם השנייה. לאחר המלחמה נרכשה על ידי המוסד לעלייה ב' ושימשה להובלת מעפילים.
לאחר הכרזת המדינה שופצה והוכנסה לשירות בחיל הים. היא לקחה חלק במבצעי חיל הים במלחמת העצמאות. בשנת 1951 השתתפה במבצע קולומבוס וייצגה את ישראל בארצות הברית. לקראת רכישת המשחתות לחיל הים, הוצאה מהשירות ונגרטה.
בצי המלכותי הקנדי

הקורבטות בצי הקנדי אופיינו לפעילות בקרבת החופים וצוידו גם כשולות מוקשים. במלחמת העולם השנייה שופרו הקורבטות לצורך פעילות בים הפתוח.
בפרוץ מלחמת העולם השנייה הוברר צורך לכמות רבה של כלי שיט שישמשו לאבטחת אוניות הסוחר כנגד הצוללות הגרמניות שנעשו איום קשה על התובלה בים. לאור הכמות הנדרשת נעשתה פשטות בתכנון כדי שהבנייה תוכל להיעשות בהרבה מספנות פרטיות. כלי שיט קטן שיועד לעמוד בתנאי הים בצפון האוקיינוס האטלנטי.
בניית הקורבטות מהסדרה המשופרת להגדלת יכולת השהייה בים הוזמנה בינואר, 1942 תוכנית לשנים 1942–1943. הוכנסו שיפורים רבים שנלמדו בהפעלת הסדרה הראשונה בצי הבריטי. הגשר הורם בסיפון אחד גבוה יותר. הבסיס של התותח הקדמי הורם כדי להקטין את היתזי המים עליו ולקבל גזרת ירי רחבה יותר. הן צוידו בתותח בקוטר 4 אינץ' מדגם שאפשר ירי חצי אוטומטי של תחמושת אחודה וכך ניתן לשימוש נגד מטוסים. נגד צוללות הותקן בהן גם נשק יורה קדימה מסוג HEDGEHOG (קיפוד) בנוסף לפצצות עומק.
מערכת ההנעה היוותה שני דוודי קיטור שהפעילו מנוע בוכנות תלת שלבי. טווח פעולה היה 3500 מיל ימי במהירות 12 קשר המהירות המרבית כ-16 קשר.
הקורבטות בצי הקנדי נקראו על שם עיירות, ובכך יצרו גם קשרי אימוץ בין היישוב לאוניה הנושאת את שמו. הקורבטה קיבלה מספר צי K520 ונקראה HMCS NORSYD על שם העיירה North Sydney בחבל נובה סקוטיה.
הקורבטה HMCS NORSYD הוזמנה במספנות Morton Engineering and Dry Dock Company בקוויבק סיטי, קוויבק.
הבנייה החלה בינואר 1943 והיא נמסרה לצי הקנדי ב-22 דצמבר 1943.
בגלל תנאי החורף נשלחה לסדרת היבנות בברמודה. בתום אימון ההבנות הצטרפה לכוח הליווי המערבי ופעלה בליווי ואבטחת כלי שיט במשולש הנמלים ניו יורק, בוסטון והליפקס.
ב-8 ספטמבר 1944 בעת ליווי שיירה גילתה את הצוללת הגרמנית "U-541" כשהיא על פני השטח ומתכוננת לתקיפת השיירה. NORSYD פתחה בירי תותחים על הצוללת וחייבה אותה להפסיק את ההתקפה. כח משולב של כלי שיט ומטוסים רדף אחרי הצוללת אך היא הצליחה להתחמק.
לאחר המבצע הזה צורפה
HMCS NORSYD לכוח הליווי שפעל במרכז האוקיינוס האטלנטי "Mid-Ocean Escort Force" ועסקה בליווי שיירות החוצות את האוקיינוס האטלנטי.
במאי 1945 נכנסה לתחזוקה מתוכננת בהליפקס, אותה סיימה ביוני 1945 אך לא חזרה לשירות פעיל. עבור השתתפותה במערכה באוקיינוס האטלנטי (1939–1945) עוטרה בסימני הקרבות האטלנטיק של הצי המלכותי הבריטי וקרבות מפרץ סנט לורנס של הצי המלכותי הקנדי.